EELNÕU

............. ............... 2021 nr

**Üüritasust ajutine vabastamine**

EKNK Mõisaküla koguduse juhatuse liige Jorma Õigus esitas 17.03.2021 avalduse, milles palutakse peatada ajutiselt vallavara kasutamise lepingu alusel makstava üüritasu arvestamine.

Põhjuseks on toodud riigisisene olukord, kus Vabariigi Valitsuse kehtestatud COVID-19 haigust põhjustava koroonaviiruse SARS-CoV-2 leviku tõkestamise meetmetest ja piirangutest on ettevõtja kohustatud kaupluse sulgema, millest tingituna puudub ettevõtjal igasugune sissetulek.

EKNK Mõisaküla koguduse kasutuses on Mõisaküla linnas asuvad äriruumid Pärnu 43 ja Pärnu 45. Nimetatud üüripindadel tegutseb koguduse kauplus „Jätkub rõõmu“.

Vabariigi Valitsuse 9. märts 2021 korraldusega nr 111 „Vabariigi Valitsuse 19. augusti 2020. a korralduse nr 282 „COVID-19 haiguse leviku tõkestamiseks vajalikud meetmed ja piirangud“ muutmine“ kehtestati inimeste elu ja tervise ning ülekaaluka avaliku huvi kaitseks, sealhulgas riigi toimepidevuse kaitseks vältimatult vajalikud COVID-19 haigust põhjustava koroonaviiruse SARS-CoV-2 leviku tõkestamise meetmed ja piirangud alates 11. märtsist kuni 11. aprillini.

Arvestades eeltoodut ja võttes aluseks Mulgi Vallavolikogu 20. juuni 2018 määruse nr 44 „Mulgi vallavara valitsemise kord“ § 14 lõike 2 ja vallavalitsuse ettepaneku, millest tulenevalt vallavalitsus leiab, et riigis kehtivatest piirangutest tingitud asjaolude tõttu on ettevõtja üüri tasumisest vabastamine põhjendatud.

Mulgi Vallavolikogu o t s u s t a b:

1. Vabastada EKNK Mõisaküla kogudus (registrikood 80215980, aadress Pärnu tn 61, Mõisaküla)

Pärnu tn 43 äriruumi üürilepingu nr 4-3/28-2007 ja Pärnu tn 45 äriruumi üürilepingu nr 4-4/1 järgsest üüri tasumise kohustusest perioodil 11.03.2021 kuni 11.04.2021.

2. Abivallavaneml Ervin Tambergil sõlmida äriruumide üürilepingute muutmine EKNK Mõisaküla koguduse esindajaga.

3. Otsus jõustub teatavakstegemisest EKNK Mõisaküla koguduse esindajale ja raamatupidamisele ning rakendatakse tagasiulatuvalt alates 11.03.2021.

4. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees

**Seletuskiri: otsuse eelnõu „Üüritasust ajutine vabastamine“**

EKNK Mõisaküla koguduse juhatuse liige Jorma Õigus esitas 17.03.2021 avalduse, milles palub peatada vallavara kasutamise lepingu alusel makstava üüritasu maksmisest vabastamist.

Põhjuseks on toodud riigisisene olukord, kus Vabariigi Valitsuse kehtestatud COVID-19 haigust põhjustava koroonaviiruse SARS-CoV-2 leviku tõkestamise meetmetest ja piirangutest on ettevõtja kohustatud kaupluse sulgema, millest tingituna puudub ettevõtjal igasugune sissetulek.

EKNK Mõisaküla koguduse kasutuses on Mõisaküla linnas asuvad äriruumid Pärnu 43 ja Pärnu 45. Nimetatud üüripindadel tegutseb koguduse kauplus „Jätkub rõõmu“.

EKNK Mõisaküla kogudusega on sõlmitud Mõisaküla linnas asuvate äriruumi (Pärnu tn 45) üürileping nr 4-4/1 kehtivusega 23.02.2022 ja äriruumi (Pärnu 43) üürileping nr 4-3/28-2007 kehtivusega 01.07.2027. EKNK Mõisaküla koguduse üüritasu tulu ühes kuus on kokku 81.18 eurot.

Vabariigi Valitsuse 9. märts 2021 korraldusega nr 111 „Vabariigi Valitsuse 19. augusti 2020. a korralduse nr 282 „COVID-19 haiguse leviku tõkestamiseks vajalikud meetmed ja piirangud“ muutmine“ kehtestati inimeste elu ja tervise ning ülekaaluka avaliku huvi kaitseks, sealhulgas riigi toimepidevuse kaitseks vältimatult vajalikud COVID-19 haigust põhjustava koroonaviiruse SARS-CoV-2 leviku tõkestamise meetmed ja piirangud alates 11. märtsist kuni 11. aprillini, sh piirangud tööstuskaupu müüvatele kauplustele, kus klientidel on keelatud viibida siseruumides oleva kaupluse müügisaalis. Kaupu võib müüa ja väljastada kaupluse õue- või parkimisalal asuval müügi- või väljastusalal, tagades sätestatud nõuete järgmise.

Nimetatud olukord puudutab ka ettevõtjaid. Piirangutest tingituna on halvatud ettevõtja majandustegevus ning eesmärgiga toetada kaupluse majandustegevust on otstarbekas ajutiselt vabastada avaldaja valla omandis oleva vallavara (ruumide) üüritasu maskmisest ajutiselt.

Mulgi vallavara valitsemise korras § 12 alusel antakse vallavara kasutusse kolmandatele isikutele:  
1) tasu eest enampakkumisel, eelläbirääkimistega pakkumisel või otsustuskorras;

2) tasuta otsustuskorras.

Vallavara kasutusse andmise lepingute muutmine (sh pikendamine) otsustatakse vastava organi haldusaktiga, kelle pädevusse kuulub selle vara kasutusse andmine.

Vastavalt Mulgi vallavara valitsemise korra § 14 lõike 1 alusel võib vallavara lähtudes valla huvidest anda kasutusse tasuta või tavalisest väiksema tasu eest, kui kasutajaks on:

1) hoolekandeasutus;

2) mittetulundusühing;

3) sihtasutus (fond);

4) avaliku ürituse läbiviija.

Korra § 14 lõike 2 alusel võib vallavara muudel juhtudel anda kasutusse tasuta või tavalisest väiksema tasu eest vallavolikogu otsuse alusel.

**Vallavalitsuse ettepanek: vabastada üürnik ajutiselt üürilepingu järgsest üüri tasumise kohustusest perioodil 11.03.2021 kuni 11.04.2021 seoses piirangutest tingitud asjaolude tõttu ja esitada otsuse eelnõu „Üüritasust ajutine vabastamine“ Mulgi Vallavolikogule otsustamiseks.**

Eelnõu esitaja: Mulgi Vallavalitsus

Ettekandja: abivallavanem/linnapea/valdkonnajuht Ervin Tamberg